

**Bonyhád Város Önkormányzata**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

Bonyhád Város Képviselő - testületének 2019. június 27-i

rendes/rendkívüli testületi ülésére

|  |  |
| --- | --- |
| Tárgy: | A szociális igazgatás és szociális ellátás helyi szabályozásáról szóló 4/2015. (II. 20.) önkormányzati rendelet módosítása |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Réger Balázs hatósági osztályvezető |
| Előterjesztés száma: | 108. sz. |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

**A rendelettervezet általános indokolása:**

A jogalkotásról szóló 2010. évi CXXX. törvény 21.§ (1) és (2) bekezdése értelmében a jegyző folyamatosan figyelemmel kíséri a feladatkörébe tartozó jogszabályok hatályosulását, és szükség szerint lefolytatja a jogszabályok utólagos hatásvizsgálatát, ennek során összeveti a szabályozás megalkotása idején várt hatásokat a tényleges hatásokkal. E feladatkörömben eljárva teszek javaslatot szociális igazgatás és szociális ellátás helyi szabályozásáról szóló 4/2015. (II. 20.) önkormányzati rendelet, a gyermekek szünidei táborozási támogatásra vonatkozó módosítására.

A joggyakorlat során megállapítottuk, hogy az egységes jogalkalmazáshoz, a jogszabályban szükséges rögzíteni a táborozáshoz nyújtott települési támogatásokra vonatkozó kérelmek benyújtásának végső, jogvesztő határidejét. Továbbá, a hatáskör tekintetében javasoljuk a Humán Bizottságtól a Polgármester részére delegálni a döntést, a gyorsabb és egyszerűbb ügyintézés és adminisztráció érdekében.

**A rendelettervezet részletes indokolása:**

1.§-hoz

A május 15-i, jogvesztő határidővel egészül ki a rendelkezés.

2.§ -hoz

A gyermekek szünidei táborozása támogatása esetében, a hatáskör átruházásáról rendelkezik.

3.§-hoz

Hatályba léptető rendelkezések.

**Hatásvizsgálat**

**Bonyhád Város Önkormányzata a szociális igazgatás és szociális ellátás helyi szabályozásáról szóló 4/2015. (II.20.) önkormányzati rendelet módosításához**

|  |
| --- |
| **1. Társadalmi, gazdasági, költségvetési hatásai** A támogatási kérelmek befogadása az eddigieknél szabályozottabb módon fog történi. |
| **2. Környezeti és egészségi következményei**  Nem releváns. |

|  |
| --- |
| **3. Adminisztratív terheket befolyásoló hatásai**  Az adminisztratív terhek csökkenése várható, a hatáskör átruházásnak köszönhetően. |

|  |
| --- |
| **4. A jogszabály megalkotásának szükségessége, a jogalkotás elmaradásának várható következményei**  Ha jogszabály határozza meg a jogvesztő időpontot, akkor nem keletkezhet vita abból, hogy ki és mikor jogosult a támogatási kérelmét benyújtani. A módosítás elmaradása esetén, továbbra is lehetnek félreértések, panaszok a kérelmek benyújtásának határideje miatt. |

|  |
| --- |
| **5. A jogszabály alkalmazásához szükséges személyi, szervezeti, tárgyi és pénzügyi feltételek**  A személyi, tárgyi és pénzügyi feltételek biztosítottak. |

Bonyhád, 2019. június 19.

Dr. Puskásné Dr. Szeghy Petra

jegyző

**Bonyhád Város Önkormányzat Képviselő-testülete**

**…/2019. (….) önkormányzati rendelete**

**a szociális igazgatás és szociális ellátás helyi szabályozásáról szóló**

**4/2015. (II.20.) önkormányzati rendelete módosításáról**

Bonyhád Város Önkormányzati Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011 évi CLXXXIX. törvény 13.§ 8. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény a 48.§ (4) bekezdésében, a 62.§ (2) bekezdésében, a 92.§ (1) és (2) bekezdésében, a 132.§ (4) bekezdés g) pontjában kapott felhatalmazás alapján eljárva - a Szervezeti és Működési Szabályzatról szóló 5/2015.(III. 27.) önkormányzati rendelet az 1. melléklet II. 1. pontja alapján a Humán Bizottság véleményének kikérése után - a következőket rendeli el:

1.§ (1) A szociális igazgatás és szociális ellátás helyi szabályozásáról szóló 4/2015. (II. 20.) önkormányzati rendelet(továbbiakban: Rendelet) 17/A.§-a helyébe a következő rendelkezés lép:

*„A Bonyhádi Általános Iskola, Gimnázium és Alapfokú Művészeti Iskolában 1-8. évfolyamon tanulói vagy a Bonyhádi Petőfi Sándor Evangélikus Gimnázium Kollégium és Általános Iskola 1-8. évfolyamán, illetve a hatosztályos gimnáziumi képzésben 7-8. évfolyamon tanulói jogviszonnyal rendelkező gyermekek részére a szünidei táborozás költségeihez történő hozzájárulás céljából, személyenként napi 2.000 Ft pénzbeli támogatás nyújtható. A támogatás a Bonyhád Város Önkormányzata tulajdonában lévő táborokban történő táborozáshoz, illetve Bonyhád Város testvér- és partnertelepülési - a bonyhádi intézmények által szervezett - látogatásokhoz használható fel. A kérelmet a Rendelet 6. melléklete szerinti nyomtatványon lehet benyújtani, tárgyév május 15. napjáig. A beadási határidő jogvesztő.”*

2.§ (1) A Rendelet 26.§ (1) bekezdés a) pontja helyébe a következő rendelkezés lép:

*„az időskorúak települési támogatása, vis maior települési támogatás, temetéshez nyújtott települési támogatás és gyermekek szünidei táborozásához nyújtott települési támogatás esetében a Polgármester.”*

(2) A Rendelet 26.§ (1) bekezdés b) pontjában elhagyásra kerül a következő szövegrész:

*„gyermekek szünidei táborozásához nyújtott”*

3.§ A Rendelet a kihirdetést követő napon lép hatályba.

Bonyhád, 2019. június ….

Filóné Ferencz Ibolya Dr. Puskásné Dr. Szeghy Petra

polgármester jegyző

Jelen rendelet kihirdetésének napja:

Bonyhád, 2019. ……………

Dr. Puskásné Dr. Szeghy Petra  
 jegyző